(Mokinių iki 16 metų)

MOKYMO SUTARTIS

2024 m. rugpjūčio 31 d. Nr. \_\_\_\_\_

Druskininkai

Druskininkų „Ryto“ gimnazija, kodas 195328350, buveinės adresas Klonio g. 2, Druskininkai, (toliau – **Mokykla**), atstovaujama mokyklos direktorės Žanetos Krivonienės, ir prašymą pateikęs asmuo (toliau – **Tėvai**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų/globėjų/rūpintojų vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno tėvų/globėjų/rūpintojų adresas ir telefonas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio (-ės) vardas, pavardė, gimimo data)

(toliau Mokykla ir Tėvai kartu vadinami šalimis) sudarė šią sutartį (toliau – Sutartis).

1. **SUTARTIES OBJEKTAS**
2. Šia sutartimi Mokykla įsipareigoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė)

(toliau – **Mokinys**) mokyti pagal pagrindinio ugdymo 2 dalies programą (kodas 201001101) ir pagal galimybes sudaryti sąlygas tenkinti Mokinio saviraiškos poreikius.

1. **ŠALIŲ ĮSIPAREIGOJIMAI**
2. Mokykla įsipareigoja:

2.1. užtikrinti kokybišką pagrindinio ugdymo 2 dalies programos (kodas 201001101) vykdymą, vadovaujantis Lietuvos Respublikos švietimo, mokslo ir sporto ministerijos patvirtintais bendraisiais ugdymo planais, bendrosiomis programomis, vertinimo standartais bei kitais švietimą reglamentuojančiais dokumentais;

2.2. sudaryti sąlygas Mokiniui ugdytis savitarpio pagarba grįstoje, psichologiškai, dvasiškai ir fiziškai saugioje aplinkoje. Saugumui užtikrinti mokyklos teritorija ir mokyklos vidaus patalpos stebimos vaizdo kameromis (kameros įrengtos ir pritaikytos taip, kad nebūtų nukreiptos į erdves, kurių stebėjimas nenumatytas, ir toks stebėjimas žemintų žmogaus orumą), vaizdas įrašomas, vadovaujantis Mokyklos vaizdo duomenų tvarkymo taisyklių nuostatomis;

2.3. individualizuoti ir diferencijuoti ugdymą atsižvelgiant į mokinių siekius, polinkius ir gebėjimus, sudarant jiems galimybes planuoti profesinę karjerą, pasirinkti ugdymosi kryptį atitinkančius dalykus;

2.4. sudaryti sąlygas Mokiniui įgyti dorinės ir socialinės brandos pradmenis, ugdyti toleranciją, pilietines, tautines bei patriotines nuostatas;

2.5. saugoti Mokinį Mokykloje nuo fizinę, psichinę sveikatą žalojančių poveikių (tabako, alkoholio, psichotropinių medžiagų, elektroninių cigarečių ir kt.), užtikrinti Lietuvos Respublikos tabako, tabako gaminių ir su jais susijusių gaminių kontrolės įstatymo, Lietuvos Respublikos alkoholio kontrolės įstatymo ir kitų teisės aktų nuostatų laikymąsi Mokykloje;

2.6. esant reikalui teikti Mokiniui psichologinę, socialinę pedagoginę, specialiąją pedagoginę ar pirmąją pagalbą;

2.7. teisingai, objektyviai ir nešališkai vertinti Mokinio žinias, mokėjimus ir įgūdžius, vadovaujantis individualios pažangos principu, orientuojantis į Priešmokyklinio, pradinio, pagrindinio ir vidurinio ugdymo bendrąsias programas;

2.8. nuolat teikti informaciją Tėvams apie Mokinio ugdymosi sąlygas, mokymosi pasiekimus, sunkumus ir elgesį;

2.9 operatyviai perduoti informaciją elektroniniame dienyne, laikantis Mokykloje priimtų dienyno tvarkymo reikalavimų;

* 1. organizuoti neformaliojo ugdymo veiklą, atsižvelgiant į Mokinio poreikius ir Mokyklos galimybes, tenkinti Mokinio mokymosi ir saviraiškos poreikius, sudaryti galimybes pasirinkti formaliojo švietimo programas papildančius ir Mokinio saviraiškos poreikius tenkinančius šių programų modulius, pasirenkamųjų dalykų, neformaliojo švietimo programas, projektines veiklas;
  2. bendradarbiauti su Tėvais sprendžiant Mokinio ugdymo, ugdymo proceso organizavimo, Mokyklos veiklos ir valdymo klausimus, inicijuoti Tėvų dalyvavimą Mokyklos valdyme;
  3. užtikrinti, kad visi bendruomenės nariai (darbuotojai, vaikai, tėvai) laikytųsi Mokyklos vidaus tvarkos taisyklių ir vadovautųsi Mokyklos nuostatais;
  4. sudaryti galimybę Tėvams Mokiniui parinkti dorinio ugdymo dalyką – tikybą arba etiką. Dorinio ugdymo dalyką leisti keisti kiekvienų mokslo metų pradžioje;
  5. sudaryti sąlygas mokytis nuotoliniu ar hibridiniu mokymo proceso organizavimo būdu karantino, ekstremalios situacijos ar įvykio, keliančio pavojų mokinių sveikatai, atveju;
  6. sudaryti sąlygas nemokamai naudotis vadovėliais, biblioteka, sporto ir aktų salėmis, kompiuteriais ir internetu bei kita mokymo įranga;
  7. sudaryti sąlygas užsienyje besimokiusiems mokiniams mokytis lietuvių kalbos, likviduoti mokymosi spragas, vadovaujantis Lietuvos Respublikos įstatymais;
  8. Tėvams nutraukus Sutartį, išduoti mokymosi pasiekimų dokumentus, vadovaujantis Pažymėjimų ir brandos atestatų išdavimo tvarkos aprašu, patvirtintu Lietuvos Respublikos švietimo, mokslo ir sporto ministro įsakymu;
  9. vadovautis Lietuvos Respublikos įstatymais keliant Mokinį į aukštesnę klasę, paliekant kartoti kursą ar pašalinant iš Mokyklos;
  10. organizuoti Mokinio, gyvenančio atokesnėse vietose, pavėžėjimą laikantis steigėjo nustatytos tvarkos.

1. Mokykla turi teisę:

3.1. tvarkyti Mokinio asmens duomenis vadovaujantis Lietuvos Respublikos asmens duomenų teisinės apsaugos įstatymu;

3.2. siekiant išvengti užkrečiamųjų ligų išplitimo Mokykloje, reguliariai ir konfidencialiai tikrinti Mokinio švarą ir kitus požymius, leidžiančius nustatyti užkrečiamųjų ligų sukėlėjų nešiotojus;

3.3. siūlyti antrajai šaliai keisti/papildyti arba nutraukti šią Sutartį anksčiau nustatyto laiko;

3.4. keisti mokymo proceso organizavimo būdą teisės aktų nustatyta tvarka, jei sprendimas jį keisti priimtas valstybės ar savivaldybės lygiu;

3.5. esant aplinkybėms Mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), keisti mokymo proceso organizavimo būdą;

3.6. kviesti Tėvus į Mokyklą spręsti su Mokinio ugdymusi ir elgesiu susijusias problemas;

3.7. Mokiniui pažeidus Sutarties sąlygas, įspėti apie tai Tėvus ir skirti pagalbos Mokiniui teikimo priemones. Mokiniui nereaguojant į iškeltas sąlygas ir toliau sistemingai pažeidinėjant Sutarties sąlygas, taikyti Lietuvos Respublikos vaiko minimalios ir vidutinės priežiūros įstatymo nuostatas;

3.8. prašyti Tėvų informacijos apie Mokyklos veiklos vertinimą ir jos tobulinimą (teikti klausimynus, vykdyti anketines apklausas);

3.9. Mokyklos interneto svetainėje, leidiniuose, stenduose, skelbimų lentoje skelbti Mokinio nuotraukas, kitą vaizdinę medžiagą, kurioje užfiksuota informacija apie Mokyklos renginius, veiklą, pasiekimus;

3.10. taikyti drausmines nuobaudas Mokiniui, pažeidus Sutarties sąlygas, padarius žalą Mokyklai vadovaujantis Lietuvos Respublikos civilinio kodeksu;

3.11. taikyti poveikio priemones netinkamai besielgiančiam mokiniui, numatytas Mokyklos direktoriaus įsakymu patvirtintame Poveikio priemonių taikymo netinkamai besielgiantiems mokiniams tvarkos apraše.

1. Mokinys įsipareigoja:

4.1. laikytis Lietuvos Respublikos įstatymų, Sutarties sąlygų, Mokyklos vidaus tvarką nustatančių dokumentų reikalavimų;

4.2. vykdyti Mokyklos savivaldos institucijų nutarimus;

4.3. stropiai mokytis, gerbti valstybinę kalbą ir kultūrą, kitas kalbas ir kultūras;

4.4. nuolat lankyti Mokyklą, nevėluoti į pamokas ir kitus užsiėmimus, o praleistas pamokas pateisinti vadovaujantis Lankomumo užtikrinimo tvarkos aprašu, patvirtintu Mokyklos direktoriaus įsakymu;

4.5. pamokoje turėti reikiamas priemones ir tausoti Mokyklos inventorių;

4.6. išklausyti ir gerbti kitų nuomonę, pagarbiai bendrauti su Mokyklos bendruomenės nariais, tausoti kultūros ir istorijos vertybes, gamtą, visuomenės ir privačią nuosavybę;

4.7. dėvėti mokyklinę uniformą, vadovaujantis Mokyklinės uniformos dėvėjimo aprašu, patvirtintu Mokyklos direktoriaus įsakymu;

4.8. nesivesti į Mokyklą pašalinių asmenų, nežaisti azartinių žaidimų, nesinešti ir nevartoti kvaišalų, nerūkyti Mokykloje ir jos teritorijoje (įskaitant ir elektronines cigaretes); virtualioje erdvėje neskleisti kitų asmenų privatumą pažeidžiančios informacijos, nefotografuoti ir neįrašinėti kitų bendruomenės narių pokalbių;

4.9. pamokose nesinaudoti mobiliojo ryšio telefonu (jeigu jis nenaudojamas ugdymo tikslais);

4.10. iki kiekvienų mokslo metų rugsėjo 15 d. pasitikrinti sveikatą;

4.11. iškilus Mokyklos nelankymo, mokymosi ar elgesio problemoms bendradarbiauti su Mokyklos pagalbos mokiniui specialistais, Druskininkų savivaldybės Vaiko gerovės komisijos nariais;

4.12. kasdien domėtis elektoriniame dienyne bei Mokyklos internetinėje svetainėje pateikiama informacija (skaityti pranešimus, pagyrimus ir pastabas, domėtis mokymosi pasiekimais ir kt.);

4.13. teikti asmens duomenis, reikalingus priėmimui ir ugdymo proceso organizavimui;

4.14. nutraukdamas mokymosi sutartį Mokinys su Mokykla atsiskaito nustatyta tvarka

4.15. esant ekstremalioms sąlygoms (pvz. karantinui dėl pandemijos ir pan.), mokantis nuotoliniu ugdymo proceso organizavimo būdu, būnant skirtingose vietose, naudotis informacinėmis komunikacijos priemonėmis ir technologijomis, aktyviai dalyvauti nuotolinio mokymosi aplinkoje, vaizdo pamokose, konsultacijose: sekti bendruosius virtualioje aplinkoje viešinamus skelbimus; bendrauti su mokytojais; dalyvauti mokomųjų dalykų forumuose; sekti mokytojų skelbiamą informaciją; laiku atlikti visas tarpinių atsiskaitymų užduotis, testus virtualioje aplinkoje, susipažinti su kiekvieno mokomojo dalyko informacija, vertinimo tvarka, rekomenduojama literatūra, analizuoti mokytojų pateikiamą mokomąją medžiagą;

4.16. dalyvauti Mokyklos organizuojamose prevencinėse programose.

1. Mokinys turi teisę:

5.1. gauti kokybišką pagrindinio ugdymo 2 dalies programos (kodas 201001101) ugdymą;

5.2. gauti reikiamą švietimo pagalbą;

5.3. pasirinkti saviraiškos poreikius tenkinančias programas;

5.4. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir aplinką;

5.5. į nešališką mokymosi pasiekimų įvertinimą;

5.6. dalyvauti Mokyklos savivaldoje;

5.7. į nuoseklų ir ilgalaikį socialinių ir emocinių kompetencijų ugdymą Mokykloje;

1. Tėvai įsipareigoja:

6.1. sudaryti Mokiniui sveikas ir saugias gyvenimo sąlygas, gerbti vaiko asmenybę, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;

6.2. bendradarbiauti su Mokyklos direktoriumi, mokytojais, švietimo pagalbos specialistais, sprendžiant Mokinio ugdymosi klausimus, ir vykdyti jų rekomendacijas. Mokiniui smurtaujant ar patiriant smurtą, kartu su Mokiniu psichologo nurodytu laiku atvykti į konsultaciją;

6.3. parinkti Mokiniui dorinio ugdymo (tikybos arba etikos) programą;

6.4. ugdyti Mokinio vertybines orientacijas, kontroliuoti ir koreguoti jo elgesį;

6.5. užtikrinti Mokinio punktualų ir reguliarų Mokyklos lankymą. Jeigu Mokinys negali atvykti į Mokyklą, nedelsiant parašyti žinutę elektroniniame dienyne arba kita forma informuoti klasės vadovą;

6.6. aprūpinti Mokinį individualiomis mokymo priemonėmis;

6.7. rūpintis Mokinio sveikatos priežiūra ir kiekvienais metais teisės aktų nustatyta tvarka laiku patikrinti Mokinio sveikatą. Mokiniui susirgus raštu informuoti Mokyklą, vadovaujantis Lankomumo užtikrinimo tvarkos aprašu;

6.8. nuolat domėtis Mokinio ugdymosi rezultatais ir dalyvauti Mokyklos organizuojamuose renginiuose tėvams;

6.9. atlyginti Mokinio padarytą žalą Mokyklai Lietuvos Respublikos civilinio kodekso nustatyta tvarka;

6.10. saugoti Mokinį nuo smurto, prievartos ir išnaudojimo, pranešti Mokyklos administracijai apie žinomą smurto atvejį Mokykloje;

6.11. vykdyti Mokyklos tarybos nutarimus;

6.12. nefotografuoti, neįrašinėti, neplatinti internete kitų Mokinių, lankančių Mokyklą, atvaizdų be jų tėvų (globėjų) sutikimo, taip pat darbuotojų – be jų sutikimo;

6.13. pasikeitus gyvenamajai vietai, telefonui ar elektroniniam paštui apie tai informuoti klasės vadovą.

6.14. parinkti neformaliojo ugdymo veiklą pagal vaiko poreikius ir Mokyklos pasiūlytas galimybes;

6.15. susirgus užkrečiama liga, vaiką nedelsiant izoliuoti ir gydyti, vadovaujantis gydytojų nurodymais. Vaikui susirgus, apie tai informuoti klasės vadovą;

6.16. užtikrinti, kad Mokinys Mokykloje dėvėtų Mokyklos uniformą;

6.17. užtikrinti, kad Mokinys į Mokyklą nesineštų vertingų daiktų, nes už jų dingimą Mokykla neatsako;

6.18. užtikrinti, kad Mokinys į Mokyklą nesineštų draudžiamų daiktų t. y. bet kokių daiktų (reikmenų), gaminių ar medžiagų, kurių apyvarta uždrausta arba ribojama Lietuvos Respublikos įstatymų ar kitų teisės aktų saugumo, sveikatos apsaugos ir kitais visuomenės poreikiais, taip pat kitų Mokykloje draudžiamų turėti daiktų (reikmenų), gaminių ar medžiagų, kurių sąrašas nurodomas Mokyklos darbo tvarkos taisyklėse ar kituose Mokyklos veiklą reglamentuojančiuose dokumentuose (peiliai, aštrūs daiktai, el. cigaretės, el. skysčiai, cigaretės, dujų balionėliai, petardos, energetiniai, alkoholiniai gėrimai, narkotinės ir psichotropinės medžiagos, kortos ir kiti kenksmingi ir sveikatai pavojingi daiktai);

1. Tėvai turi teisę:

7.1. gauti informaciją apie Mokinio būklę, ugdymo ir ugdymosi poreikius, pažangą, Mokyklos lankymą ir elgesį;

7.2. dalyvauti Mokyklos savivaldoje ir Mokyklos bendruomenės susirinkimuose aptariant svarbius Mokyklos klausimus ir Mokyklos direktoriaus metų veiklos ataskaitą;

7.3. dalyvauti įvertinant Mokinio specialiuosius ugdymosi poreikius ir gauti išsamią informaciją apie įvertinimo rezultatus;

7.4. reikalauti, kad Mokiniui būtų teikiamas kokybiškas pagrindinio ugdymo 2 dalies programos ugdymas, prireikus švietimo pagalba saugioje ir higienos normas atitinkančioje aplinkoje;

7.5. spręsti kartu su mokytojais Mokinio kėlimo į aukštesnę klasę klausimus, dalyvauti Mokyklos savivaldoje ir teikti pasiūlymus ugdymo procesui tobulinti;

7.6. dalyvauti parenkant (prireikus parinkti) Mokiniui ugdymo programą, formą, ar kitą švietimo teikėją;

7.7. nutraukti Sutartį, jei Mokykla negali užtikrinti kokybiško mokymo namuose arba tinkamos specialiosios ar socialinės pedagoginės pagalbos šioje sutartyje numatytomis sąlygomis;

7.8. siūlyti antrajai šaliai keisti/papildyti arba nutraukti Sutartį anksčiau nustatyto laiko, jeigu tai neprieštarauja teisės aktams;

7.9. naudotis kitų įstatymų nustatytomis teisėmis.

1. **PAPILDOMOS SUTARTIES SĄLYGOS**
2. Tėvai Sutarties galiojimo laikotarpiui duoda sutikimą arba išreiškia nesutikimą:

8.1. **sutinku/nesutinku (*nereikalingą išbraukti*)**, kad Mokinys būtų fotografuojamas/ filmuojamas Mokykloje ir už jos ribų, vykstant Mokyklos organizuojamiems renginiams ir kitai ugdomajai veiklai;

8.2. **sutinku/nesutinku (*nereikalingą išbraukti*)**, kad Mokinio kūrybinis ar projektinis darbas, kuriame užfiksuotas vardas, pavardė, klasė, apie ugdomąją veiklą sukurta filmuota medžiaga ar nuotrauka, kur užfiksuotas Mokinio atvaizdas, būtų naudojama Mokyklos internetinėje svetainėje www.rytogimnazija.lt, Mokyklos leidiniuose, stenduose ar skelbimų lentoje;

8.3. **sutinku/nesutinku (*nereikalingą išbraukti*)**, kad Mokinio vardas, pavardė ir dalyvavimo konkursuose/olimpiadose/varžybose pasiekimai būtų skelbiami Mokyklos internetinėje svetainėje www.rytogimnazija.lt, Mokyklos leidiniuose, stenduose, skelbimų lentoje;

8.4. **sutinku/nesutinku (*nereikalingą išbraukti*)**, kad Mokyklos specialistas tikrintų Mokinio švarą ir asmens higieną (pvz. pedikuliozės);

8.5. **sutinku/nesutinku (*nereikalingą išbraukti*)**, kad Mokiniui būtų teikiama švietimo pagalbos specialistų (psichologo, socialinio pedagogo, specialiojo pedagogo, logopedo) pagalba;

8.6. **sutinku/nesutinku (*nereikalingą išbraukti*)**, kad būtų tikrinami Mokinio asmeniniai daiktai, kai Mokyklos darbuotojui kyla pagrįstų įtarimų, jog Mokinys gali turėti draudžiamų daiktų, nurodytų Sutarties 6.18 papunktyje. Apie patikrinimą informuojami Mokinio tėvai (ar vienas iš jų), o radus draudžiamų daiktų Mokinio tėvai iškviečiami į Mokyklą atvykti per 30 minučių, o rasti daiktai atiduodami teritorinei policijos įstaigai;

8.7. **sutinku/nesutinku (*nereikalingą išbraukti*)**, kad Mokiniui būtų taikomos poveikio priemonės, numatytos Mokyklos direktoriaus įsakymu patvirtintame Poveikio priemonių taikymo netinkamai besielgiantiems mokiniams tvarkos apraše, kai Mokinio elgesys yra netinkamas (kelia realų pavojų jo paties ir (ar) kitų asmenų gyvybei, sveikatai, psichologiniam ar fiziniam saugumui arba turtui, taip pat pasikartoja, yra tyčinis, agresyvus, įžūlus, griaunantis ugdymosi procesą, pažeidžiantis kitų asmenų garbę ir orumą bei psichologinį ir fizinį saugumą).

1. **SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

9. Sutartis įsigalioja nuo jos pasirašymo dienos ir galioja iki Mokinys baigs pagrindinio ugdymo 2 dalies programą arba Mokinys pakeis Mokyklą.

10. Sutartis sudaryta dviem egzemplioriais, turinčiais vienodą teisinę galią, po vieną kiekvienai šaliai.

11. Atskiru šalių susitarimu Sutartis gali būti keičiama arba nutraukta.

1. **BAIGIAMOSIOS NUOSTATOS**

12. Visi ginčai, kylantys dėl Sutarties, sprendžiami šalių tarpusavio derybų keliu remiantis sąžiningumo, protingumo, teisingumo principais, o nepasiekus susitarimo - Lietuvos Respublikos įstatymų nustatyta tvarka.

13. Jeigu po Sutarties pasirašymo šalys rastų rašybos, skyrybos ar kitokių klaidų bei kitų aiškių netikslumų, nekeičiančių Sutarties esmės, tai šalių susitarimu nebūtų laikoma pagrindu nutraukti Sutartį ar ją pripažinti negaliojančia.

14. Tėvai pasirašydami Sutartį patvirtina, kad yra tinkamai informuoti, kad jų ir Mokinio asmens duomenų valdytojas – Druskininkų „Ryto“ gimnazija (juridinio asmens kodas 195328350, adresas: Klonio g. 2, LT-66102, Druskininkai, tel. +370 313 45462, el. p. rastine@rytogimnazija.lt).

15. Tėvai pasirašydami Sutartį sutinka, kad Mokinio asmens duomenys būtų tvarkomi Mokyklos asmens duomenų tvarkymo taisyklėse nurodytais tikslais. Su informacija apie Mokyklos taikomą duomenų apsaugos politiką ir duomenų subjekto teises galima susipažinti kreipiantis į Mokyklą.

16. Tėvai turi teisę kreiptis su prašymu susipažinti su asmens duomenimis, juos ištaisyti arba ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (A. Juozapavičiaus g. 6, 09310 Vilnius).

17. Pasirašydami Sutartį Tėvai patvirtina, kad jie ir Mokinys yra susipažinę su Mokinio elgesio taisyklėmis, Lankomumo tvarka, Mokyklos darbo tvarkos taisyklėmis ir kitomis Mokyklos patvirtintomis taisyklėmis, poveikio priemonių taikymo netinkamai besielgiantiems mokiniams tvarka bei smurto mokykloje apibrėžimu ir supranta savo ir savo vaiko atsakomybę.

**Sutarties šalių parašai**

Mokyklos direktorius \_\_\_\_\_\_\_\_\_\_\_\_\_ Žaneta Krivonienė

(parašas) (vardas, pavardė)

Tėvai \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)